ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Φεβρουαρίου 1997 για την κατάρτιση καταλόγου τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας (Κείμενο που παρουσιάζει ενδιαφέρον για τον ΕΟΧ) (97/222/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βόειου, χοίρειου, πρόβειου και αίγειου είδους και νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την οδηγία 96/91/ΕΚ (2), και ιδίως τα άρθρα 21α και 22,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς επίσης και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο 1 του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, στην οδηγία 90/425/ΕΟΚ (3), όπως τροποποιήθηκε τελευταία από την οδηγία 96/90/ΕΚ (4), και ιδίως το άρθρο 10 παράγραφος 2 στοιχείο γ),

Εκτιμώντας:

ότι η απόφαση 79/542/ΕΟΚ του Συμβουλίου (5), όπως τροποποιήθηκε τελευταία από την απόφαση 97/160/ΕΚ της Επιτροπής (6), καταρτίζει κατάλογο τρίτων χωρών από τις οποίες τα κράτη μέλη επιτρέπουν την εισαγωγή, μεταξύ άλλων, προϊόντων με βάση το κρέας βοοειδών, χοιροειδών, ιπποειδών και αιγοπροβάτων 7

ότι η απόφαση 91/449/ΕΟΚ της Επιτροπής (7), όπως τροποποιήθηκε τελευταία από την απόφαση 96/92/ΕΚ (8), καθορίζει το υπόδειγμα κτηνιατρικών πιστοποιητικών όσον αφορά τα προϊόντα με βάση το κρέας από βοοειδή, χοιροειδή, ιπποειδή, πρόβατα και αίγες, που εισάγονται από τρίτες χώρες 7

ότι στην απόφαση 94/85/ΕΚ της Επιτροπής (9), όπως τροποποιήθηκε τελευταία από την απόφαση 96/2/ΕΚ (10), καταρτίζεται κατάλογος τρίτων χωρών, από τις οποίες τα κράτη μέλη επιτρέπουν τις εισαγωγές νωπού κρέατος πουλερικών 7 ότι ο κατάλογος αυτός ισχύει και για τις εισαγωγές προϊόντων με βάση το κρέας πουλερικών 7

ότι στην απόφαση 94/86/ΕΚ της Επιτροπής (11), όπως τροποποιήθηκε από την απόφαση 96/137/ΕΚ (12), ορίζεται κατάλογος τρίτων χωρών από τις οποίες τα κράτη μέλη επιτρέπουν τις εισαγωγές κρέατος άγριων θηραμάτων 7 ότι ο κατάλογος αυτός ισχύει και για τις εισαγωγές προϊόντων με βάση το κρέας άγριων θηραμάτων 7

ότι στην απόφαση 94/278/ΕΚ της Επιτροπής (13), όπως τροποποιήθηκε τελευταία από την απόφαση 96/344/ΕΚ (14), καταρτίζεται κατάλογος τρίτων χωρών, από τις οποίες τα κράτη μέλη επιτρέπουν, μεταξύ άλλων, τις εισαγωγές προϊόντων από κρέας κουνελιού, πτερωτών εκτρεφόμενων θηραμάτων και τριχωτών εκτρεφόμενων θηραμάτων 7

ότι η απόφαση 91/449/ΕΟΚ της Επιτροπής καταργείται με την απόφαση 97/221/ΕΚ (15) 7

ότι είναι ανάγκη να καταρτιστεί τροποποιημένος κατάλογος εγκεκριμένων τρίτων χωρών από τις οποίες επιτρέπεται η εισαγωγή προϊόντων με βάση το κρέας που έχουν παραχθεί όχι μόνο από κρέας βοοειδών, χοίρων, ιπποειδών και αιγοπροβάτων, αλλά και εκτρεφομένων θηραμάτων, κατοικιδίων κουνελιών και αγρίων θηραμάτων 7

ότι οι κατηγορίες προϊόντων με βάση το κρέας που μπορούν να εισάγονται από τρίτες χώρες, εξαρτώνται από την υγειονομική κατάσταση της τρίτης χώρας παραγωγής ή τμημάτων της χώρας αυτής 7 ότι, για να μπορούν να εισάγονται, ορισμένα προϊόντα με βάση το κρέας πρέπει να έχουν υποβληθεί σε ειδική επεξεργασία 7

ότι η οδηγία 77/99/ΕΟΚ του Συμβουλίου (16), όπως τροποποιήθηκε τελευταία από την οδηγία 95/68/ΕΚ (17), ορίζει το προϊόν με βάση το κρέας καθορίζοντας ελάχιστες απαιτήσεις επεξεργασίας 7 ότι από ορισμένες τρίτες χώρες ή τμήματα τρίτων χωρών που εμφανίζονται στους προαναφερόμενους καταλόγους επιτρέπεται η εισαγωγή προϊόντων με βάση το κρέας, μόνο εφόσον αυτά έχουν υποβληθεί σε πλήρη θερμική επεξεργασία 7

ότι η απόφαση 97/221/ΕΚ καθορίζει τους όρους υγείας των ζώων και τα υποδείγματα κτηνιατρικών πιστοποιητικών που πρέπει να εφαρμόζουν τα κράτη μέλη κατά την εισαγωγή προϊόντων με βάση το κρέας από τρίτες χώρες 7

ότι είναι αναγκαίος ο καθορισμός της ελάχιστης επεξεργασίας που απαιτείται για την εισαγωγή των προϊόντων αυτών από την παρασκευάστρια τρίτη χώρα 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη επιτρέπουν τις εισαγωγές προϊόντων με βάση το κρέας όπως ορίζεται στην απόφαση 97/221/ΕΚ από τρίτες χώρες ή τμήματα τρίτων χωρών που εμφαίνονται στους καταλόγους των μερών Ι, ΙΙ και ΙΙΙ του παραρτήματος, εφόσον έχουν υποβληθεί στη σχετική επεξεργασία που ορίζεται στο μέρος IV του παραρτήματος και συνοδεύονται από την ενδεδειγμένη κτηνιατρική πιστοποίηση που ορίζεται στην απόφαση 97/221/ΕΚ.

Άρθρο 2

Η παρούσα απόφαση εφαρμόζεται από την 1η Μαρτίου 1997.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 28 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 13 της 16. 1. 1997, σ. 26.

(3) ΕΕ αριθ. L 62 της 15. 3. 1993, σ. 49.

(4) ΕΕ αριθ. L 13 της 16. 1. 1997, σ. 24.

(5) ΕΕ αριθ. L 146 της 14. 6. 1979, σ. 15.

(6) ΕΕ αριθ. L 62 της 4. 3. 1997, σ. 39.

(7) ΕΕ αριθ. L 240 της 29. 8. 1991, σ. 28.

(8) ΕΕ αριθ. L 21 της 27. 1. 1996, σ. 71.

(9) ΕΕ αριθ. L 44 της 17. 2. 1994, σ. 31.

(10) ΕΕ αριθ. L 1 της 3. 1. 1996, σ. 6.

(11) ΕΕ αριθ. L 44 της 17. 2. 1994, σ. 33.

(12) ΕΕ αριθ. L 31 της 9. 2. 1996, σ. 31.

(13) ΕΕ αριθ. L 120 της 11. 5. 1994, σ. 44.

(14) ΕΕ αριθ. L 133 της 4. 6. 1996, σ. 28.

(15) Βλέπε σελίδα 32 της παρούσας Επίσημης Εφημερίδας.

(16) ΕΕ αριθ. L 26 της 31. 1. 1977, σ. 85.

(17) ΕΕ αριθ. L 332 της 30. 12. 1995, σ. 10.

ΠΑΡΑΡΤΗΜΑ

ΜΕΡΟΣ Ι

>ΘΕΣΗ ΠΗΝΑΚΑ>

ΜΕΡΟΣ ΙΙ

>ΘΕΣΗ ΠΗΝΑΚΑ>

ΜΕΡΟΣ ΙΙΙ

>ΘΕΣΗ ΠΗΝΑΚΑ>

ΜΕΡΟΣ IV

Ερμηνεία κωδικών που χρησιμοποιούνται στους πίνακες των μερών ΙΙ και ΙΙΙ

- = Δεν επιτρέπεται εισαγωγή προϊόντων με βάση το κρέας, τα οποία περιέχουν κρέας αυτού του είδους.

Καθεστώς μη ειδικής επεξεργασίας

Α = Για αυτό το προϊόν με βάση το κρέας, δεν προβλέπεται ελάχιστη καθορισμένη θερμοκρασία ή άλλη επεξεργασία για λόγους υγείας των ζώων. Πρέπει ωστόσο να έχει υποστεί επεξεργασία τέτοια ώστε η κομμένη επιφάνειά του να δείχνει ότι δεν έχει πια τα χαρακτηριστικά του νωπού κρέατος.

Καθεστώτα ειδικής επεξεργασίας - Παρατίθενται κατά φθίνουσα σειρά αυστηρότητας

Β = Επεξεργασία σε δοχείο κλειστό ερμητικά σε τιμή F° 3 ή ανώτερη.

Γ = Ελάχιστη θερμοκρασία 80 °C, η οποία πρέπει να επιτευχθεί σε ολόκληρο το κρέας κατά την επεξεργασία του προϊόντος με βάση το κρέας.

Δ = Ελάχιστη θερμοκρασία 70 °C η οποία πρέπει να επιτευχθεί σε ολόκληρο το κρέας κατά την επεξεργασία του προϊόντος με βάση το κρέας ή, για το χοιρομέρι, επεξεργασία που συνίσταται σε φυσική ζύμωση και ωρίμανση επί διάστημα όχι μικρότερο των εννέα μηνών και με επίτευξη των ακολούθων χαρακτηριστικών:

- τιμή Aw όχι περισσότερο από 0,93,

- τιμή pH όχι περισσότερο από 6,0.

Ε = Σε περίπτωση προϊόντων από τεμάχια κρέατος ξεραμένα στον ήλιο (τύπου «biltong»). Επεξεργασία προς επίτευξη των εξής:

- τιμή Aw όχι περισσότερο από 0,93,

- τιμή pH όχι περισσότερο από 6,0.

ΣΤ = Θερμική επεξεργασία που εξασφαλίζει, στο κέντρο της μάζας, θερμοκρασία τουλάχιστον 65 °C επί χρονική περίοδο αναγκαία προς επίτευξη τιμής παστερίωσης (vp) ίσης ή ανώτερης του 40.

Σημείωση: Στις περιπτώσεις όπου το προϊόν με βάση το κρέας υπέστη επεξεργασία άλλη από θέρμανση σε ερμητικά σφραγισμένο δοχείο σε τιμή F° ≥ 3 ή ανώτερη το νωπό κρέας που χρησιμοποιείται για την παρασκευή των προϊόντων με βάση το κρέας, τα οποία αναφέρονται στα μέρη ΙΙ και ΙΙΙ, πρέπει να ικανοποιεί τους κανόνες υγείας των ζώων που ισχύουν για την εξαγωγή νωπού κρέατος στην Ευρωπαϊκή Κοινότητα.